Sverre Grøner

Sverre Grøner (født 17. september 1890 i Gjerpen, død 3. februar 1972 i Oslo) var en norsk turner og friidrettsutøver. Han representerte klubbene Christiania Turnforening og Christiania Idrettsforening.

 Idrettsmeritter 
Grøner deltok i turn i OL 1908 i London, der det norske laget fikk sølv bak det svenske laget. Senere var han turntrener, og han skrev også turndelen av bokverket Idrætsboken som ble utgitt i 1922–23.

I tillegg til turn drev han med friidrett. I NM-sammenheng har han bronse i høydehopp fra 1910 og 1911, og gull i 1912 med høyden 1,68.NM-resultater høyde    I stille høyde har han en bronse fra 1911.NM-resultater stille høyde    Han spilte dessuten bandy for Kristiania Hockeyklub.

 Familie og yrkeskarriere 
Grøner var yngst av 6 søsken. Han tok eksamen artium i 1909, året etter hans OL-deltakelse, og ble fast premierløytnant i 1913. Senere ble han kompanisjef i Hans Majestet Kongens Garde, og kaptein fra 1923. Han tok Den gymnastiske centralskole i 1915. Han var lærer ved Statens Gymnastikkskole og direktør der fra 16. august 1933 til 1945. Da bodde han i Oscarsgate 39. Han har også fått utmerkelsen Ridder av Svenska Sverdorden.

Han ledet også «radiotrimmen» på NRK en periode på 1930-tallet.NRK.no – Timeglasset – Stiv morgengym

 Referanser 

 Eksterne lenker 

 Slektsside om Sverre Grøner

Kategori:Norske høydehoppere
Kategori:Norske turnere
Kategori:Norske bandyspillere
Kategori:Olympiske sølvmedaljevinnere for Norge
Kategori:Medaljevinnere under Sommer-OL 1908
Kategori:Deltakere for Norge under Sommer-OL 1908
Kategori:Gymnaster under Sommer-OL 1908
Kategori:Personer fra Skien kommune
Kategori:Fødsler i 1890
Kategori:Dødsfall i 1972
Kategori:Olympiske medaljevinnere i gymnastikk